આ દરિમયાન તે ઓક્ટોબર 2013માં લંડન સ્ટુડન્ટ વીઝા પર નોકરી કરવા માટે ગયો હતો આ સમયે બરખાએ અલગ અલગ બેન્કો માંથી લૉન લઈ 11 લાખ જેટલી રકમ તેને આપી હતી. બાદમાં ડિસેમ્બર 2014માં વિનયે તેને ફોન કરી જણાવ્યું હતું કે તેને લંડનમાં સિંગલ મેન તરીકે નોકરી મળી શકે એમ છે પણ તે લગ્ન કરેલ ન હોવો જોઈએ. જેથી વિનયે બરખાને વિશ્વાસ માં લઈને જણાવ્યું હતું હતું કે જો બન્ને છૂટાછેડા લઈ લે.તો લંડનમાં નોકરી મળી શકે એમ છે અને ભારત પરત આવી તે ફરી થી લગ્ન કરી લેશે. તેમજ એ પણ કહ્યું હતું કે આ વાત માત્ર તેની સાસુ ,દિયર અને ભાઈને ખબર રહેશે જેથી સામાજિક પ્રશ્ન નડે નહિ. આ વાત માં આવીને બરખા એ હા પાડી દેતા ફેબ્રુઆરી 2015માં ગાંધીનગર કોર્ટ માં તેમના છૂટાછેડા થઈ ગયા હતા અને બરખા તેની સાસરી માં જ રહેતી હતી. પણ વિનયે વધુ એક દાવ રમ્યો અને ફરીથી વિશ્વાસ માં લઈને કહ્યું હતું કે તેને ઑસ્ત્રલિયા માં સારી નોકરી મળે એમ છે અને આ માટે તેને ત્યાંની કોઈ યુવતી સાથે લગ્ન કરવા પડે એમ છે.